cyanic-selkie/wikianc huggingface dataset:
Վիտալի Պարախնևիչ
Կենսագրություն
1997 թվականին Վիտալի Պարախնևիչն անցկացրել է մեկ հանդիպում Տաջիկստանի հավաքականի կազմում ։
2010-ական թվականներին Վիտալի Պարախնևիչը՝ որպես գլխավոր մարզչի օգնական, աշխատել է մոլդովական «Նիստրու» (Օտաչ) ակումբում։
Արտաքին հղումներ
Կատեգորիա:Ուկրաինացի ֆուտբոլիստներ Կատեգորիա:Ֆուտբոլային մարզիչներ այբբենական կարգով Կատեգորիա:Լոկոմոտիվ Մոսկվայի ֆուտբոլիստներ Կատեգորիա:Ֆուտբոլի հարձակվողներ Կատեգորիա:Ռուսաստանի Պրեմիեր Լիգայի խաղացողներ
Ջասինդա Բերրեթ
Ջասինդա Բերրեթ (Jacinda Barrett, ), ավստրալիական ծագմամբ ամերիկացի դերասանուհի և մոդել։ Առավել հայտնի է այնպիսի ֆիլմերին մասնակցությամբ, ինչպիսիք են «Բրիդջիթ Ջոնս։ Բանականության եզրին» և «Պոսեյդոն» ֆիլմերը։
Կենսագրություն
Ծնվել է 1972 թվականին Քվինսլենդ նահանգի Բրիսբեն քաղաքում(Ավստրալիա), հրշեջի ընտանիքում ։
1988 թվականին հաղթել է «Դոլլիի Ֆոտոմոդել» մրցույթում, երբ դեռևս սովորում էր Քենմորի միջնակարգ դպրոցում, որից հետո սկսել  է մոդել  աշխատել Եվրոպայում։ 1955 թվականին դառնում է  «Իրական աշխարհ։ Լոնդոն» շոուի դերասանական կազմի անդամ, իսկ ավելի ուշ  Օքսֆորդում հաճախել է  Բրիտանա-ամերիկյան դրամատիկական ակադեմիա։ 1997 թվականին  նկարահանվել է  «Պատմություններ կրակի մոտ» ֆիլմում։
1988 թվականին Բերրեթը հայտնվում է Maxim ամսագրում` մասնակցություն ունենալով հեռուստատեսային սերիալների նոր սերիաների մասին հրապարակված հոդվածում։ Նրա մասնակցությամբ թողարկվում է  «Քամին ջրի վրա» հաղորդումը, որը սակայն առաջին եթերաշրջանից հետո, դադարում է իր գործունեությունը։
Անձնական կյանքը
2004 թվականի դեկտեմբերի 29-ից Ջասինդան ամուսնացած է Հեբրիել Մաչթի հետ։ Ամուսիններն ունեն երկու երեխա. աղջիկը` Սաթին Անաիս Մաչթը (ծնվ. 20.08.2007) և որդին` Լուկա Մաչթը (ծնվ. 26.02.2014) ։ Ազատ ժամանակ Բերրեթը զբաղվում է պարաշյուտիզմով։
Ծանոթագրություններ
Կատեգորիա:Ավստրալիացի կինոդերասանուհիներ Կատեգորիա:Ամերիկացի հեռուստատեսային դերասանուհիներ Կատեգորիա:Ավստրալիացի դերասանուհիներ Կատեգորիա:Ամերիկացի կինոդերասանուհիներ Կատեգորիա:Դերասանուհիներ այբբենական կարգով Կատեգորիա:20-րդ դարի դերասանուհիներ Կատեգորիա:21-րդ դարի դերասանուհիներ Կատեգորիա:Ամերիկացի հեռուստատեսային դերասաններ Կատեգորիա:Ամերիկացի մոդելներ
Բրանկո Պլեշա
Բրանկո Պլեշա (Бранко Плеша,, Հարավսլավիա), հարավսլավական և սերբական թատրոնի, կինոյի և հեռուստատեսության դերասան, ռեժիսոր և սցենարիստ։
Կենսագրություն
Սցենարիստական վարպետությունը ստացել է Զագրեբի Պետական դերասանական դպրոցում, որից հետո ուսումը շարունակել է Բելգրադի թատերական ակադեմիայում։ 1945 թվականից հանդես է եկել Զագրեբում գտնվող Խորվաթական ազգային թատրոնի բեմում, իսկ հետո 1946-1947 թվականներին Սպլիտ թատրոնում։ 1947 թվականից զբաղվել է դերասանությամբ, այնուհետև եղել է Բելգրադում գտնվող Հարավսլավական դրամատիկական թատրոնի մենակատար։
1947 թվականից նկարահանվել է կինոներում։ Խաղացել է ավելի քան 87 կինոնկարներում և հեռուստաֆիլմերում։ 1970-ական թվականների սկզբներին ներկայացել է ռեժիսորի և սցենարիստի դերում, մասնավորապես, հեռուստատեսությունում։
Արտաքին հղումներ
Կատեգորիա:Սերբ դերասաններ Կատեգորիա:Սերբ ռեժիսորներ Կատեգորիա:Սերբ սցենարիստներ Կատեգորիա:Հեռուստատեսային դերասաններ Կատեգորիա:Թատրոնի դերասաններ
Պետրոս Բեդիրյան
Պետրոս Սարգսի Բեդիրյան, հայ լեզվաբան, հայերենագետ։ Բանասիրական գիտություններիդոկտոր, պրոֆեսոր։ Արդի ժամանակների ամենահեղինակավոր և բեղմնավոր հայրենագետներից մեկը։ ՀՀ վաստակավոր մանկավարժ (2008)։
Կենսագրություն
Պետրոս Սարգսի Բեդիրյանը ծնվել է 1931 թվականի ապրիլի 7-ին Սիրիայի Հալեպ քաղաքում։ 1943-1946 թվականներին սովորել է Կիպրոսի Մելգոնյան կրթական հաստատությունում։ 1952 թվականին ավարտել է Երևանի Խաչատուր Աբովյանի անվան հայկական պետական մանկավարժական ինստիտուտը, որտեղ և 1955-1995 թվականներին դասախոսել է։ Պետրոս Բեդիրյանը հայոց լեզու և գրաբար է ավանդել նաև Սուրբ Էջմիածնի Գևորգյան հոգևոր ճեմարանում և Սևանի Վազգենյան հոգևոր դպրանոցում։ Պետրոս Բեդիրյանի գիտական հետաքրքրությունների ոլորտը շատ լայն է։ Նրա աշխատությունները վերաբերում են ընդհանուր լեզվաբանությանը, դարձվածաբանությանը, բառագիտության և ստուգաբանության հարցերին։ Բեդիրյանի գիտական գործունեության բարձրակետն է համարվում նրա «Հայերեն դարձվածքների ընդարձակ բացատրական բառարանը», որն իրենից ներկայացնում է հեղինակի 53 տարիների (1958-2011) աշխատանքի արդյունքը։ Այն ներկայացնում է հայերեն 25.310 դարձվածքներ՝ գրական, խոսակցական, բարբառային։ Նյութը քաղված է անցյալի և ներկայիս 734 հեղինակների ստեղծագործություններից (Սայաթ Նովայից մինչև մեր օրերը), հայրենի և Սփյուռքի ԶԼՄ 130 օրգաններից (ներառյալ հայրենի ռադիո և հեռուստակայաններ)։
Արտաքին հղումներ
Կատեգորիա:Հայ լեզվաբաններ Կատեգորիա:Հայ խմբագիրներ Կատեգորիա:Հայերենագետներ Կատեգորիա:Բանասիրական գիտությունների դոկտորներ Կատեգորիա:Հայ պրոֆեսորներ
Ծովառյուծներ
Ծովառյուծներ (Otariinae), Otariidae (Ушастые тюлени) ընտանիքի ենթաընտանիք ։ Ապրում են 20 տարի։ Մարմինը բավականին ճկուն է։ Վիզը երկար է և ճկուն։ Ունեն լավ ձևավորված գլխուղեղ։ Աչքերը մեծ են և մի փոքր դուրս եկած։ Մարմնի երկարությունը 2 մետր է, մուգ գորշագույն, երբեմն՝ սև։ Արուները կարող են լինել 300 կգ։ Էգերն ավելի փոքր են. մարմինը կշռում է միջինում 90 կգ։
Բնակվում են Հարավային կիսագնդում։ Նրանց կարելի է հանդիպել Հարավային Ամերիկայի, Ավստրալիայի, Նոր Զելանդիայի ափերը ողողող ջրերում։ Միայն Կալիֆորնիական ծովառյուծն է տեղափոխվել դեպի հյուսիս մինչև սուբտրոպիկական գոտիներ։ Բոլոր տեսակները բնակվում են ծովերի և օվկիանոսների բաց ափերում, ընդ որում հանդիպում են ինչպես քարքարոտ, այնպես էլ ավազոտ ափերին։
Ծանոթագրություններ
Կատեգորիա:Գիշատիչներ
Ավերոֆ պատկերասրահ
Էվանգելոս Ավերոֆ պատկերասրահ գտնվում է Յանինա նոմոսի Մեցովոն քաղաքում լեռնային շրջանում, Էպիրուս  պատմական շրջանում (ծովի մակարդակից 1160 մետր բարձրության վրա)։ Այն համեմատաբար նոր արվեստի թանգարան է Հունաստանում, որի շինությունը սկսվել է 1981 թվականին և պաշտոնական բացումը տեղի է ունեցել 1988 թվականին։
Թանգարանի եռահարկ շենքի երկու պատկերասրահում պահվող նկարները այս քաղաքից եկած հույն քաղաքական գործիչ և գրող Էվանգելուս Աֆերոֆի (1910-1990) նվերն է։ Հիսունականներին Էվանգելուս Ավելոֆը այստեղ խաղողի այգի է հիմնել և կազմակերպել Կատոգի Ավերոֆ գինու արտադրություն։ Պատկերասրահի նախնական հավաքածուն բաղկացած էր 19-րդ և 20-րդ դարերի հույն նշանավոր նկարիչների 200 աշխատանքից ։ 1994 թվականին ևս մեկ շենք է կառուցվել պատկերասրահի նոր նկարներ ընդունելու համար։
Ցուցահանդես
Մշտական ցուցահանդեսն այսօր բաղկացած է հույն նշանավոր արվեստագետների 250 աշխատանքից, ինչպիսիք են Նիկոլաս Ալեկտրոիդիսը, Կոստանդիս Վոլանակիսը, Պերիկլ Վիզանտիոսը, Նիկոլաս Վոկոսը, Նիկոլաոս Գիզիսը, Հեկտոր Դուկասը, Գեորգիոս Յակովիդիսը, Նիկիֆոր Լիտրասը, Պոլիխրոնիս Լեմթեսիսը, Կոստանդին Մալեասը, Յաննիս Մորալիսը, Ումվերտո Արգիոսը, Պերիկլ Պանտազիսը, Տանասիա Կինգոսը, Դիոնիսի Ցոկոսը, Տարիա Ֆլորա-Կարավիաը, Վասիլիոս Խադզիսը։ Բացի հիմնական ցուցահանդեսից, պարբերաբար կազմակերպվում են նաև այլ թանգարանների նկարների ցուցահանդեսներ ու մասնավոր հավաքածուներ։ Իր հերթին Ավերոֆ պատկերասրահը, որը ստացել է պանհունական ճանաչում, կազմակերպում է իր նկարների ցուցահանդեսնեը ողջ Հունաստանում, ներառյալ երկրի մայրաքաղաքում գտնվող Աթենքի ազգային պատկերասրահում ։
Արտաքին հղումներ
Կատեգորիա:Հունաստանի թանգարաններ
Ծովից ծով (այլ կիրառումներ)
Ծովից ծով կարող է վերաբերվել.
Գաբրիել հրեշտակապետ
Գաբրիել հրեշտակ, հուդդայական։ Այս անունը բառացիորոն նշանակում է Աստծո մարդ, իմ ուժը ։ Միայն երկու հրեշտակների անուններն են գրված Աստվածաշնչում` Գաբրիել հրեշտակինը և Միքայել հրեշտակապետինը։
Հուդդայականություն
Իսրայելի յուրաքանչյուր երեք ցեղ ունի իր պահապան հրեշտակները՝ ի դեմս չորս հրեշտակապետերի, Միքայելն ու Գաբրելի պաշտպանում են հրեաներին հետևողներից (Յալկուգ Խադաշ) և աղոթում են մարդկության բարօրության և հրեաների գերությունից ազատման համար ։ Բացի այդ Գաբրելը համարվում է մահվան հրեշտակ։ Նա գալիս է գերագույն դատարանի կողմից՝ հարթ դանակը ձեռքին ։
Քրիստոնեություն
Ըստ քրիստոնեական գիտության Գաբրիելը բացահայտում է Աստծո գիտությունը։ Հին Կտակարանի միջոցով Դանիել մարգարեն բացահայտում է Գաբրելի գաղտնիները։ Ղուկասի ավետարանի համաձայն՝ Գաբրելը հայտնվում է Զաքարիային տաճարի մոտ և հայտնում Աստծո Որդու ծնվելու լուրը։ Բայց Զաքարիա անվստահություն է ցուցաբերում։ Ըստ Ղուկասի ավետարանի 6-րդ ամսում Գաբրելը հայտնում է Մարիամ Աստվածածնի առաջ և հայտնում Հիսուսի Որդու ծննդյան բարի լուրը ։
Իսլամ
Իսլամում Ջիբրիել, Գաբրիելի փոխարեն։ Ալլահի հրեշտակներին մոտ չորսից մեկը։ Ջիբրելը նույն զգաբրելը, համարվում է Ալլահի և մարգարեների միջև միջնորդ, այդ թվում նաև Մուհամեդի։
Հետաքրքիր փաստեր
1972 թվականի սեպտեմբերի 22-ին Հռոմի պապ Պողոս IV-ը ստորագրել է նամակ Վիեննայի արքեպիսկոպոսին, որի համաձայն Գաբրելը համարվում է լրաբերի հովանավորը ։
Արտաքին հղումներ
Կատեգորիա:Հրեշտակապետեր
Heroes (երգ, Մոնս Զելմերլով)
«Heroes», շվեդ երգիչ Մոնս Զելմերլովի երգը, որ ներկայացվում է Եվրատեսիլ 2015 երգի մրցույթում ։ Սինգլը թողարկվել է Շվեդիայում 2015 թվականի փետրվարի 28-ին։ Մարտի 14-ին երգը դարձել է Melodifestivalen 2015 փառատոնի եզրափակչի հաղթող, որի արդյունքում ընտրվել է Եվրատեսիլի համար  ։
Տեղեկատվություն երգի մասին
Մոնս Զելմերլովը 2015 թվականին մասնակցել է Melodifestivalen փառատոնին արդեն երրորդ անգամ։ «Heroes» երգը կատարել փառատոնի չորրորդ կիսաեզրափակչում, որը տեղի է ունեցել Էրեբրուում Conventum Arena-ի բեմում 2015 թվականի փետրվարի 28-ին ։ Այդ կիսաեզրափակչում երգը գրավել է առաջին տեղը և ընտրվել է եզրափակչին մասնակցություն ունենալու համար ։ Եզրափակչի ժամանակ երգը հավաքել է ինչպես միջազգային ժյուրիի, այնպես էլ հեռուստադիտողների քվեարկության ամենաշատ միավորները  ։
Երաժշտական հրատարակությունները հիմնականում լավ արձագանքներ են ուղղել երգին։ Սակայն կարծիքներ կան, որ երգը գրեթե ամբողջությամբ կրկնօրինակում է Դեյվիդ Գետտայի "Lovers on the sun" երգը և Ավիչիին ։ Ինչպես նաև Վիենայում կայացած Եվրատեսիլի ելույթի ժամանակ ներկայացրած համարը կրկնում է Beyonce Run the world կենդանի կատարումներից մեկը։
Եվրատեսիլյան հաջողություն
2015 թվականի Եվրատեսիլ երգի մրցույթում երգը հաղթահարել է երկրորդ կիսաեզրափակիչը և եզրափակչում 365 միավորով հաղթել ։ Այս ցուցանիշը երրորդ ամենաբարձր ցուցանիշն է մրցույթի պատմության մեջ ։
Արտաքին հղումներ
Կատեգորիա:Եվրատեսիլ 2015 երգի մրցույթի երգեր Կատեգորիա:Երգեր այբբենական կարգով Կատեգորիա:2015 երգեր
Հատընտիր
Հատընտիր, ընտիր երկեր, ընտրված էջեր, ընտրանի, գեղարվեստական կամ գիտական առավել կարևոր ու հետաքրքրություն ներկայացնող ստեղծագործությունների ժողովածու։ Կազմվում է գրողի կամ գիտնականի լավագույն երկերից, համեմատաբար ամբողջական պատկերացում է տալիս հեղինակի անցած ուղու և ստեղծագործական նկարագրի մասին (Ե. Չարենց, «Հատընտիր», 1967, Նահապետ Քուչակ, «Հարյուր ու մեկ հայրեն», 1975, Վ. Թեքեյան, «Հատընտիր», 1978 և այլն)։ Հատընտիր կարող են լինել նաև խմբակային գրքերը («Մարգարիտներ հայ քնարերգության», հ. 1—2, 1971-1974)։
Կատեգորիա:Հրատարակության տեսակներ
Հովակիմյան-Մանուկյան վարժարան
Հովակիմյան-Մանուկյան վարժարան, տղաների երկրորդական կրթական հաստատություն։ Հիմնվել է 1947 թվականին, Բեյրութում, «Հ. Բ. Ը. միության մանչերու բարձրագույն վարժարան» անունով։ 1951 թվականին Մյոհրյուպե Մանուկյանի նվիրատվությամբ վարժարանի համար կառուցվել է շենք և նրա հորեղբոր՝ Սարգիս Հովակիմյանի՝ բարձրագույն վարժարան հիմնելու փափագն իրականանալու առթիվ դպրոցը վերանվանվել է «Հ. Բ. Ը. միության Հովակիմյան-Մանուկյան երկրորդական վարժարան»։ Առաջնորդվում է լիբանանյան պետական դպրոցական ծրագրով՝ տեղ հատկացնելով նաև հայագիտական առարկաներին։ Ավանդվում են հայերեն (աշխարհաբար, գրաբար), մատենագրություն, արդի հայ գրականություն, հայոց պատմություն, Հայաստանի աշխարհագրություն, արաբերեն, անգլերեն, բնական գիտություններ, մաթեմատիկա, ընդհանուր պատմություն, գրականություն, երաժշտություն, գծագրություն և այլն։ Ուսման տևողությունը 7 տարի է։ Դասարանները բաժանված են առևտրական և բակալորիայի ճյուղերի։ Հովակիմյան-Մանուկյան վարժարան ավարտողները կարող են ընդունվել տեղական և օտար բարձրագույն ուսումնական հաստատություններ կամ աշխատել վարչական ու առևտրական հաստատություններում։ Հիմնադրման օրից տնօրենն է Ա. Թոփչյանը (մեկ տարի ընդմիջումով)։ Դասավանդում են Վահե Վահյանը, Գ. Ահարոնյանը և ուրիշներ։
1953-1975 թվականին Բեյրութում լույս է ընծայել «Նվիրում» ազգային, կրթական, մշակութային պարբերաթերթ (1968 թվականից՝ տարեգիրք)։
Կատեգորիա:Լիբանանի հայկական դպրոցներ Կատեգորիա:Նորագույն շրջանի հայկական դպրոցներ
Թոմաշ Կոտ
Թոմաշ Կոտ (Tomasz Kot; ծն. ), թատրոնի, կինեմատոգրաֆիայի և հեռուստատեսության լեհ դերասան, նաև դերասան հնչյունավորող։
Կենսագրություն
Թոմաշ Կոտը ծնվել է Լեգնիցայում։ Դերասանական կրթություն ստացել է Կրակովի Պետական բարձրագույն թատերակական դպրոցում, որը ավարտել է 2001 թվականին։ Եղել է Լեգնիցայի և Կրակովի թատրոնների դերասան։ Հանդես է գալիս նաև «հեռուստատեսության թատրոնի» ներկայացումներում (սկսած 1999 թվականից)։
Մշակույթի պալատ (Վիբորգ)
Վիբորգի մշակույթի պալատ (Выборгский дворец культуры), եռահարկ շենք Վիբորգի կենտրոնում, որը կառուցվել է 1886 թվականին ճարտարապետ Ֆրանս Շյորստրյոմի նախագծով։ Նախկին դպրոցի շենքը 1967 թվականին վերակառուցվել է որպես մշակույթի պալատ, որն ընդգրկվել է ճարտարապետական հուշարձանների ցանկում։
Պատմություն
Կայսր Ալեքսանդր II-ի օրոք, Ֆինլանդիայի Մեծ Դքսությունում սկսվել է ընդլայնվել Ռուսական կայսրության տարրական ուսումնարաններին համապատասխանող ֆինալեզու դպրոցների ցանցը, փոքրաթիվ Լութերական եկեղեցու ծխական դպրոցների փոխարեն տեղական իշխանությունները Ունո Սիգնեուսի նախագծով ստեղծել են ժողովրդական դպրոցներ, որոնց աշակերտների թիվն անընդհատ աճել է։ Կրթական օրենսդրությունը ներառել է դպրոցական շենքերի պահանջներ, որը վերահսկվել է դպրոցի ղեկավարության կողմից։ Վիբորգի ժողովրդական դպրոցի երկհարկանի շենքը, որը կառուցվել է 1868 թվականին, որոշ ժամանակ անց դադարել է համապատասխանել տարածքի համար սահմանված չափանիշներին, այդ պատճառով էլ ճարտարապետ Ֆրանս Շյորստրյոմի նախագծով, ով մասնագիտացել էր հասարակական շենքերի կառուցման բնագավառում, 1884-1886 թվականներին կառուցվել է նոր եռահարկ դպրոցական շենք, որը զգալիորեն գերազանցել է հնին իր չափերով։
Շենքը, որը ճակատային մասով ուղղված էր դեպի կենտրոնական քաղաքային զբոսայգուն, հանդիսանում էր Վիբորգի ուսումնական հաստատությունների համար նախատեսված լավագույն շենքերից մեկը։ Իտալական վերածննդի ոգով ձևավորված սիմետրիկ ճակատը՝ բարձր լայն երկկողմանի պատուհաններով և կոպտատաշ քարով առաջին հարկով, հիշեցնում էր պոլիտեխնիկական դպրոցի շենքի ճակատը, որը կառուցվել է 1877 թվականին՝ նույն ճարտարապետի նախագծով։ Շենքը ուներ T-ձև հատակագիծ։ Շենքի այն հատվածը, որը ձգվում էր դեպի Վիբորգի փոստային բաժանմունք, ավելի կարճ էր և ավարտվում էր կիսաշրջանաձև կցակառույցով, որը նման էր կիսաշրջանաձև ելուստի, այնտեղ տեղակայված էին մարզադահլիճը (առաջին հարկում) և մեծ հանդիսադահլիճը և բեմահարթակը (երկրորդ հարկում)։ Վիբորգում առանձին համերգասրահի բացակայության պատճառով այդ տարածքները սկսեցին օգտագործվել համերգների և համաքաղաքային նշանակության տոնական միջոցառումների անցկացման համար։ Շենքում տասնվեց դասասենյակների և ուսուցչանոցների երկու սենյակների հետ միասին նախագծվել էր ընդարձակ հանգստի սենյակ։
Դպրոցի աշխատանքները դադարեցվել են խորհրդա-ֆիննական պատերազմների (1939-1944) պատճառով։ Խորհրդա-Ֆիննական պատերազմից (1939-1940) հետո դպրոցի շենքում բացվել է Կարմիր բանակի կայազորային տուն։ 1941 թվականին՝ Հայրենական մեծ պատերազմի ժամանակ, շենքն ամբողջությամբ այրվել է։ Այն վերանորոգվել է միայն 1967 թվականին՝ հոբելյանական տարում, որը վերակառուցումից հետո կոչվել է «Հոկտեմբեր 50-ամյակի» Մշակույթի պալատ՝ ի նշանավորումն հոկտեմբերյան հեղափոխության 50-ամյակի։ Վերանորոգման ընթացքում բեմի և համերգասրահի ընդարձակման կապակցությամբ վերակառուցվել է «աբսիդը»՝ կորցնելով իր կլորացված ձևը, իսկ կողային ճակատի պատուհանները փակվել են։ Փոխվել է նաև տարածքի նպատակը (մասնավորապես, մարզադահլիճը դարձել է պարասրահ), սակայն պահպանվել են շենքի ընդհանուր ոճը և ճակատային զարդարանքները։
ԽՍՀՄ փլուզումից հետո շենքը սկսել է կոչվել քաղաքային մշակույթի պալատ։
Արտաքին հղումներ
Կատեգորիա:Ռուսաստանի մշակութային ժառանգության օբյեկտներ Կատեգորիա:1886 հիմնադրումներ Կատեգորիա:Վիբորգի մշակույթ Կատեգորիա:Վիբորգի ճարտարապետական հուշարձաններ Կատեգորիա:Նեոռենեսանս ճարտարապետություն
Ռուվինի
Ռուվինի (Ruvigny), համայնք Ֆրանսիայի Գրանդ Էստ մարզի Օբ գավառում ։
Բնակչությունը 2008 թվականի դրությամբ կազմում է 427 մարդ, բնակչության խտությունը` 102.89 մարդ/կմ²։ Բնակավայրը զբաղեցնում է 4.15 կմ² տարածք։
Աշխարհագրություն
Գտնվում է Փարիզ քաղաքից 150 կմ հարավ-արևելք, Շալոն ան Շամպայն քաղաքից` 80 կմ հարավ, Տրուա քաղաքից` 9 կմ արևելք։
Բնակչություն
Բնակչության քանակը ըստ տարիների
Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ
Տնտեսություն
2010 թվականին ուներ 291 աշխատունակ (15-64 տարեկան) բնակիչ, որոնցից ակտիվ էին 236-ը, իսկ ոչ ակտիվները` 55։ Ակտիվության ցուցանիշը կազմում է 81,1 %։ 236 աշխատունակ մարդկանցից աշխատել է 227 անձ (120 տղամարդ և 107 կին)։ Գործազուրկ են եղել 9 անձ (4 տղամարդ և 5 կին)։ 55 անաշխատունակներից 15-ը եղել են աշակերտներ կամ ուսանողներ, 28-ը` թոշակառուներ, իսկ 12-ը չեն աշխատել տարբեր պատճառներով ։
Ծանոթագրություններ
Կատեգորիա:Ֆրանսիայի բնակավայրեր Կատեգորիա:Ֆրանսիայի համայնքներ
Պլանալտինու
Պլանալտինու (Planaltino), համայնք Բրազիլիայի հյուսիսարևելյան տարածաշրջանում՝ Բաիա նահանգի կազմում   ։ Գտնվում է Բաիա նահանգի հարավկենտրոնական մարզում։ Մտնում է Ժեկիեի գավառի կազմի մեջ։ Բնակչությունը կազմում է 6235 մարդ՝ 2006 թվականի տվյալներով։ Գրավում է938,104 կմ2 տարածք։ Բնակչության խտությունը՝ 6,6 մարդ/կմ²։
Պատմություն
Քաղաքը հիմնադրվել է 1962 թվականի հուլիսի 30-ին։
Ծանոթագրություններ
Կատեգորիա:Բրազիլիայի բնակավայրեր Կատեգորիա:Բաիա նահանգի բնակավայրեր
Ծովից ծով Լեհաստան
Ծովից ծով Լեհաստան (Polska od morza do morza), պանսլավիզմի լեհական տարբերակի շրջանակներում ազգայնական կարգախոս և գաղափար, համաձայն որի «ծովից ծով»՝ Բալթյան ծովից մինչև Սև ծով պետք է ձգվի սլավոնական ժողովրդների համադաշնություն Լեհաստանի կառավարման ներքո։
Ծովից ծով Լեհաստանի գաղափարը արտահայտվել է ինչպես նախկինում՝ Լեհաստանի արտաքին քաղաքականությունում մի շարք նախագծերում (օրինակ, Յոզեֆ Պիլսուդսկու Միջածով նախագիծը), այդպես էլ հիմա (օրինակ, Բալթասևծովյան տնտեսական միություն, проект «Новая Речь Посполитая» )։
Արտաքին հղումներ
Կատեգորիա:Լեհական ազգայնականություն Կատեգորիա:Քաղաքական կարգախոսներ
Ճնշում (այլ կիրառումներ)
Ճնշում հասկացությունը կարող է վերաբերել՝
Իվանգայ
Իվանգայ (Ивангай, EeOneGuy, իրական անունը՝ Իվան Ռոմանովիչ Ռուդսկոյ, Иван Романович Рудской, Іван Романович Рудський, ծնվ․ 19 հունվարի 1996, Անովկա գյուղ, Վերինդնեպրյան շրջան, Դնեպրոպետրովսկի մարզ), ուկրաինական և ռուսական վիդեոբլոգեր։
Կենսագրություն
Իվանը ծնվել է 1996 թվականի հունվարի 19-ին Ուկրաինայի Դնեպրոպետրովսկի մարզի Վերինդնեպրյան շրջանի Անովկա գյուղում։ Մայրը տնտեսագետ է, հայրը՝ անասնաբույժ։ Դպրոցում համարվում էր գերազանցիկ։ Սովորել է Դնեպրոպետրովսկի Օլես Գոնչարի անվան ազգային համալսարանում կիրառական մաթեմատիկայի ֆակուլտետում, սակայն ժամանակից շուտ ավարտել է ուսուցումը։ Տեղափոխվել է Մոսկվա (Ռուսաստան) ։
Արվեստ
Իր էջը՝ EeOneGuy անունով, YouTube֊ում գրանցել է 2013 թվականի մարտի 19-ին։ 2015 թվականին մասնակցություն է ունեցել YouTube Rewind֊ի նկարահանման ժամանակ, Lenovo֊ի գովազդներում և Videofan փառատոնում ։ 2016 թվականի սկզբին Իվանը ավելի քան 7 միլիոն հետևորդ է հավաքել իր YouTube֊ի ալիքում և համարվում է ամենապահանջված վիդեոբլոգերներից մեկը։ 2016 թվականի ապրիլի ընթացքում, ըստ VSP Stats տվյալների, EeOneGuy֊ի մոտավոր ամենամսյա եկամուտը կազմել է գրեթե քսան հազար դոլար ։ Իվանը լսարան է գրավում տարբեր ձևերով․ երգում է կարաոկեում, խաղում է հանրահայտ խաղեր, ինչ֊որ բան է գրազի համար անում, հետևորդների հարցերին է պատասխանում, ոչ բարդ հնարքներ է ցույց տալիս կամ հումորներ է անում։ «Афиша Daily» և «Газета. Ру» հրատարակչությունները նշում են, որ վիդեոբլոգի հիմնական լսարանը դեռահաս աղջիկներն են։ Իր տեսահոլովակների դիտումների թիվը գերազանցում է մեկուկես միլիարդը։ 2016 թվականի սկզբի համաշխարհային վարկանիշների համաձայն՝ ալիքը գերազանցել է NBA֊ի, Էնրիկե Իգլեսիասի, Լեդի Գագայի և Vice֊ի ալիքների դիտումները      ։
2016 թվականին Սաշա Սփիլբերգի և Մարիանա Ռոյի հետ միասին գլխավոր դերերից մեկն է կատարել Bazelevs ստուդիայի (պրոդյուսեր՝ Տիմուր Բեկմամբետով) «Հրաշագործ OS» ֆիլմում (ռեժ. Մաքսիմ Սվեշնիկով) ։
2016 թվականի նոյեմբերին նրա ալիքին բաժանորդագրվածների թիվը գերազանցեց 10000000- ը (տասը միլիոն)։
Անձնական կյանք
Իվան Ռուդսկոյը սերտ հարարաբերությունների մեջ է եղել Մարյանա Ռոժկովայի (Մարյանա Ռո) հետ, որի հետ ծանոթացել է 2014 թվականին։ Մարիանան ևս վիդեոբլոգեր է YouTube-ում ։ 2016 թվականին զույգը բաժանվել է։
Վիդրովայա
Ջրային գրանցամատյանի տվյալներ
Ռուսաստանի ջրային գրանցամատյանի տվյալների համաձայն՝ պատկանում է Անադիր Կոլսկի ավազանային շրջանին։
Տվյալներն ըստ ջրային ռեսուրսների ֆեդերատիվ տեսչության.
Արքաների հովիտ
Արքաների հովիտ  (وادي الملوك Wādī al Mulūk), քարքարոտ հովիտ Եգիպտոսում, որտեղ փարավոնների, ինչպես նաև բարձրաստիճան մարդկանց և նրանց հարազատների համար կառուցվել են դամբարաններ։
Պատմություն
Արքաների հովիտը Եգիպտոսի մ.թ.ա. XVI-XI դարերի մեծ և նշանավոր փարավոնների դամբարանատեղին է։ Այն գտնվում է Լուքսորի մոտ։ Այստեղ է նաև Թութանհամոն փարավոնի դամբարանը, որը զարմանալիորեն լավ է պահպանվել։ Այսօր այն աշխարհի ամենահայտնի վայրերից մեկն է, ուր ամեն օր ավելի քան 9000 մարդ է այցելում։ Դաշտավայրում կան առնվազն 63 գերեզմաններ, որոնք փորվել են 120 մետր բարձրությամբ ժայռի վրա և այնուհետև փակվել։ Գերեզմաններից մի քանիսը, մասնավորապես Սեթի I-ի (մ.թ.ա.1278) գերեզմանը, առատորեն զարդարված է գեղեցիկ հարթաքանդակներով և գունավոր նկարներով, ներառյալ բազեի գլխով արևի աստված Ռայի պատկերները։
Ամենագեղեցիկ գերեզմանները Ամենհոտեպ I-ի (մ.թ.ա. 1506) և Թութմոս I-ի (մ.թ.ա. 1493) գերեզմաններն են, ինչպես նաև Ռամզես X-ի (մ.թ.ա. 1102) գերեզմանը, թեպետ իրականում նրա երբևէ այնտեղ թաղվելը բանավեճերի առարկա է։ Դաշտավայրի ամենահայտնի գերեզմանոցը՝ Թութանհամոնի գերեզմանը, հայտնաբերել է բրիտանացի հնէաբան Հովարդ Քարթերը 1922 թվականին։ Գերեզմանը ծածկող արվեստի գործերը այնքան շատ էին, որ դրանց ցուցակագրելու և Կահիրեի եգիպտական թանգարան տեղափոխելու համար պահանջվեց տասը տարի։ Իրերը, օրինակ՝ մահացած Թութանհամոնի ոսկե դիմակը, համաշխարհային ճանաչում է ստացել որպես Հին Եգիպտոսի խորհրդանիշ և ցուցադրվել աշխարհի բոլոր երկրներում։ 1972 թվականին Լոնդոնի Բրիտանական թանգարանում բացված ցուցահանդեսը դարձավ թանգարանի պատմության մեջ ամենաշատ այցելվողը՝ գրավելով 1 600 000 այցելուների։
Ճակատագրի հեգնանքով Թութանհամոնը իրականում եղել է Եգիպտոսի առավել նվազ կարևորություն ունեցող փարավոններից մեկը՝ մահվանից հետո դառնալով ամենանշանավորներից մեկը։ Նա փարավոն դարձավ 9 տարեկանում՝ մ.թ.ա. 1333-ին, և կառավարեց ընդամենը մինչև մ.թ.ա. 1324-ը։ Շատ հավանական է, որ նրա օրոք իրականացված այնպիսի կարևոր գործողություններ, ինչպիսիք են եգիպտական աստվածների ավանդական պանթեոնի և բազմաթիվ տաճարների կառուցումը, նախաձեռնել է ոչ թե Թութանհամոնը, այլ նրա խորհրդատուները։
Արտաքին հղումներ
Կատեգորիա:Աֆրիկայի Համաշխարհային ժառանգություն Կատեգորիա:Համաշխարհային ժառանգություն Եգիպտոսում Կատեգորիա:Զբոսաշրջությունը Եգիպտոսում
Ծովափղեր
Ծովափղեր (Mirounga), կաթնասունների դասի մեջ դավող ցեղ։ Phocidae ընտանիքի մեջ են մտնում։ Գիշատիչ կաթնասունների ցեղ է։ Իրենց անվանումն ստացել են քթի համար։ Գոյություն ունեն իրար շատ նման 2 տեսակներ՝ Հյուսիսային ծովափիղն (Mirounga angustirostris (Gill, 1866)) ու Հարավային ծովափիղը (Mirounga leonina, Linnaeus, 1758) ։
Նկարագիր
Մեծ քիթը բացակայում է էգերի և երիտասարդների մոտ։ Մարմնի երկարությունը արուների մոտ կարող է հասնել 5 մետրի, իսկ քաշը՝ 2,5 տոննայի։ Էգերը փոքր են արուներից. ունենում են մինչև 3 մ երկարություն ։ Մարմինը հարուստ է ճարպային հանգույցներով։ Հասուն առանձնյակների գույնը գորշ է, իսկ երիտասարդներինը՝ արծաթամոխրագույն։
Ցեղի 2 ներկայացուցիչների բնական արեաները տարբեր են։ Հարավային ծովառյուծները բնակվում են Պատագոնիայի ափերին, իսկ հյուսիսային ծովառյուծը՝ Հյուսիսայի Ամերիկայի ջրերում՝ Մեքսիկայից մինչև Կանադա ընկած տարածաշրջանում ։
Ծանոթագրություններ
Կատեգորիա:Գիշատիչներ
Փրոդյուսիջ
Փրոդյուսիջ (Produsage), ավստրալիացի գիտնական Ակսել Բրանսի առաջ քաշած եզրույթը, որը հանրայնացրել է իր «Blogs, Wikipedia, Second Life and Beyond: From Production to Produsage» գրքում։ Փրոդյուսիջ բառն անգլերեն production (ստեղծել) և usage (օգտագործել) բառերի միաձուլումն է։ Փրոդյուսիջն օգտագործողների կողմից բովանդակության ստեղծման տեսակն է բազմազան առցանց միջավայրերում, բաց կոդով ծրագրային ապահովման մեջ և բլոգոլորտում ։ Այս հասկացությունը ջնջում է պասիվ սպառման և ակտիվ ստեղծման միջև սահմանազատումը։ Ստեղծողների և սպառողների կամ բովանդակությունն օգտագործողների տարբերակումը գնալով թուլանում է, քանի որ օգտագործողները կամա թե ակամա նաև ստեղծողների դեր են կատարում ։ Փրոդյուսեր (produser) եզրը վերաբերում է այն անձին, որը ներգրավված է փրոդյուսիջի գործընթացում։ Այս հասկացությունը նման և փոխկապակցված է «համատեղ հավասար ստեղծում» եզրի հետ, որն առաջ է քաշել Յոխայ Բենքլերը։
Առանձնահատկություններ
Ըստ Բրանսի՝ փրոդյուսիջն ունի 4 առանձնահատկություն՝
Բաց մասնակցություն
Փրոդյուսիջի գլխավոր առանձնահատկությունը փրոդյուսերների համատեղ և ոչ թե անհատապես բովանդակություն ստեղծելն է։ Բովանդակությունը հաճախ ստեղծվում է մի շարք տարբեր օգտատերերի, քան մեկ հեղինակի կողմից ։ Փրոդյուսիջի մոդելն այնպիսի գործիքներ է տրամադրում, որոնք նախագծված և հարմարեցված են բաց քննարկումը խրախուսելու նպատակով ։ Նմանատիպ քննարկման օրինակ է Վիքիպեդիայի քննարկման էջը, որը բաց քննարկման հարթակ է մասնակիցների համար, որոնք գնահատում են նախկին մասնակիցների կողմից ստեղծված աշխատանքի որակը ։
Փրոդյուսիջին մասնակցելը ևս կամավորական սկզբունքով է։ Ի տարբերություն հիերարխիական համայնքի՝ այստեղ չկա աշխատանքի կանխորոշված բաժանում, այլ՝ ինքնուրույն ընտրած, կամավորական հանձնարարություններ ։ Համայնքը որոշում է մասնակիցների կատարած ներդրման՝ գաղափարների, մեկնաբանությունների և խմբագրումների օգտակարությունը և տեղին լինելը։ Այն ներդրումները, որոնք հետագայում ամենայն հավանականությամբ կգնահատվեն և կզարգանան, համարվում են տեղին և օգտակար, մինչդեռ անտեղի և անօգտակար ներդրումներն անտեսվում են։ Թեև օգտակար ներդրումների կարևորությունը կարող է խիստ տարբերվել, դրանք բոլորը դրական ներդրում են նախագծի ընդհանուր որակին։ Այն մասնակիցները, որոնք շարունակական արժեքավոր ներդրումներ են կատարում, մասնակիցների շրջանում դիտվում են որպես առաջնորդներ ։
Բրանսը նաև փաստում է, որ փրոդյուսիջի մոդելներից շատերը սովորաբար հասանելի են բոլորին։ Անսահմանափակ թվով մասնակիցները հնարավորություն են տալիս ավելի շատ մարդկանց ներգրավվել, քննադատել և վերլուծել արդեն եղած ներդրումները՝ բարձրացնելով արդյունքի որակը։ Այս իմաստով ներգրավվումը շատ է խրախուսվում, մինչդեռ մեկուսացումը չի ողջունվում։ Բրանսն ընդգծում է նաև այն միտքը, որ համայնքի համար շահավետ է փոխգործակցել այլ կառույցների հետ, քանի որ այդպես ընդլայնվում է այն գիտելիքների շրջանակը, որը նրանք կարող են օգտագործել ավելի արդյունավետ միտք ձևավորելու համար։ Այդ պատճառով փրոդյուսիջի մոդելի ընդհանուր կառուցվածքը հիմնված է համագործակցության, մասնակցության և ներգրավվման վրա ։
Ոչ կայուն հետերարխիա և հատուկ մերիտոկրատիա
Մեծաթիվ մասնակիցները, որոնք համապատասխանում են փրոդյուսիջի առանձնահատկություններին, հաջող փրոդյուսիջական կայքերի մասն են կազմում ։ Փրոդյուսիջ մոդելները պետք է հասանելի լինեն բոլոր տեսակի և մակարդակի հմտություններ և կարողություններ ունեցող մասնակիցներին։ Ակսել Բրանսը նշում է, որ չնայած անհամաչափ ներդրումներին՝ փրոդյուսերները պետք է չսահմանափակված զգան իրենց և ներդրումներ կատարելու համար նրանց պետք է հավասար իրավունք տրվի ։ Փրոդյուսիջ համայնքներում անհրաժեշտ է հավասարակշռություն՝ կառուցվածքի և բաց լինելու միջև։ Փոքր խմբերի կողմից հսկումը կարող է անցանկալի վերահսկողության վերածվել, իսկ բացարձակ ազատությունը քանդում է համախմբվածությունը ։ Որպեսզի հասնեն հավասարակշռության՝ փրոդյուսիջ համայնքներն ընտրում են առաջնորդների՝ հիմնվելով վերջիններիս կատարած ներդրումների որակի վրա ։ Որոշ նոր կայքերի դեպքում հնարավոր է, որ մոդերատորներ դառնան համայնքի հին անդամներից կամ ընտրվեն պատահական սկզբունքով ։
Առաջնորդության կառուցվածքը փրոդյուսիջ համայնքներում, ինչպես նշում է Բրանսը, «անընդհատ փոփոխվում է» ։ Առաջնորդները զրկվում են իշխանությունից, եթե դառնում են անօգուտ։ Նրանցից պահանջվում է ոչ միայն պիտանի, այլև շարունակական ներդրումներ կատարել համայնքում։ Առաջնորդության փոփոխումը և վերաբաշխումն ստեղծում է փրոդյուսերների ճկուն, հոսուն ցանց։ Ակսել Բրանսը փաստում է, որ կառուցվածքի ոչ կայուն լինելն անհատներին կամ փոքր խմբերին հնարավորություն է տալիս դառնալ որոշում կայացնողներ, և ոչ թե ամեն փուլում սպասել ողջ համայնքի հաստատմանը ։ Կառուցվածքների ստանդարտ մոդելները բաղկացած են վերևից ներքև մոդելից, որտեղ առաջնորդները ստուգում և վերջին խոսքն են ասում բովանդակության ստեղծման գործընթացում։ Մինչդեռ փրոդյուսիջ կայքերը գերադասում են բոլորին հասանելի մոդելը, որտեղ մասնակիցների ծավալած գործունեությունը թափանցիկ է ։ Առաջնորդությունն այս մոդելում զուրկ է մասնակիցներին վերահսկելուց և հրահանգելուց, որը փրոդյուսերներին թույլ է տալիս ներդրումներ կատարել իրենց հայեցողությամբ ։ Փրոդյուսիջ կայքերի համայնքները ձևավորվում են անհատների ընդհանուր հետաքրքրություններից, որի արդյունքում էլ առաջնորդները ծնվում են հենց այս խմբերից ։ Շարունակական առաջնորդության հնարավորություն տրամադրելն ստեղծում է համայնքահեն կայք, որտեղ համայնքն է որոշում, թե որ ուղղությամբ պետք է շարժվի կայքը ։
Սենտ Անդրե լե Վերժե
Սենտ Անդրե լե Վերժե (Saint-André-les-Vergers), համայնք Ֆրանսիայի Գրանդ Էստ մարզի Օբ գավառում ։
Փրոդյուսիջ
Կրկնագիր աշխատանք և բազմատարրություն
Աքսել Բրանսը մարտահրավեր է նետում ստեղծման և սպառման ավանդական գաղափարներին՝ առաջարկելով համայնքի այնպիսի ձև, որտեղ փրոդյուսերներն անընդհատ ներդրում են կատարում՝ գրելով, կրկնագրելով, թարմացնելով և բովանդակությունը բարելավելու համար ուղիներ առաջարկելով։ Փրոդյուսերների կողմից ստեղծված բովանդակությունը և այն հարթակը, որտեղ պահվում է այդ բովանդակությունը, շարունակ փոփոխությունների է ենթարկվում։ Բրանսը փրոդյուսիջի այս բաղադրիչ գործոնը բնութագրում է որպես կրկնագիր։ Կրկնագիրը գրվելու և բազմիցս կրկին գրվելու հատկությունն է, որտեղ երևում են նաև կատարված փոփոխությունները։ Փոխգործակցությունները, որի ժամանակ փրոդյուսերները համագործակցում են, ստեղծում և կառուցում աշխատանքը, դառնում է և՛ տեղեկատվության աղբյուր, և՛ մի միջավայր, որտեղ հնչում են կարծիքներ ու գաղափարներ, կատարվում են վերստուգումներ և քննարկումներ։ Նա հատուկ մատնանշում է Վիքիպեդիայի կառուցվածքը, որն իր բնույթով միասնական կրկնագրության օրինակ է։ Աշխատանքը, ինչպես սահմանում է Բրանսը, փրոդյուսերների կողմից ստեղծվող բովանդակության աղբյուրն է։ Բրանսը նկարագրում է Վիքիպեդիան որպես փրոդյուսերների կողմից գիտելիքի ընդլայնման շարունակ զարգացող գործընթաց, որը բազմաշերտ է և արագ նորից է գրվում ։ Քանի որ ըստ էության բոլոր մասնակիցները կարող են իրենց ներդրումն ունենալ Վիքիպեդիայի բովանդակության ստեղծման մեջ, միշտ շարժառիթ կա այն բարելավելու այնպիսի գործիքների օգնությամբ, ինչպիսիք են Քննարկման էջերը, որտեղ մասնակիցները կարող են փոխգործակցել և համագործակցել՝ ավելի հղկված հոդված ստանալու համար։ Նա բնորոշում է այս առանձնահատկությունները որպես ստիգմերգիական համագործակցություն, որտեղ յուրաքանչյուր մասնակից կարող է ազատ մուտք ունենալ դեպի աշխատանքը և իր ներդրումն ունենալ այնտեղ։ Շատ հաճախ փրոդյուսիջ կայքերն առաջարկում են ճարտարապետական գործիքներ, որոնք փրոդյուսերներին հնարավորություն են տալիս արձանագրել նյութերի զարգացման պատմությունը՝ այսպիսով մասնակիցները կարող են ետ գնալ և գնահատել նյութերն իրենց տարբեր փուլերում։ Փրոդյուսիջ կայքի օրինակ է ccMixter համայնաքահեն երաժշտական կայքը , որն օգտագործում է բաց կոդով մուլտիմեդիա համակարգ, որն էլ հնարավորություն է տալիս իր օգտատերերին ստեղծել բնօրինակ երգի ռեմիքսը։
Սենտ Անդրե լե Վերժե
Բնակչությունը 2012 թվականի դրությամբ կազմում է 11528 մարդ, բնակչության խտությունը` 1967.24 մարդ/կմ²։ Բնակավայրը զբաղեցնում է 5.86 կմ² տարածք։
Փրոդյուսիջ
Կրկնագիր աշխատանք և բազմատարրություն
Որպեսզի ստեղծումը լինի կրկնագիր, բովանդակության նպատակը պետք է լինի բազմատարր։ Բրանսը պնդում է, որ բազմատարրությունը փրոդյուսերներին առաջարկում է աշխատանքին միանալու և ներդրում կատարելու մի ձև, որը կհամապատասխանի նրանց մասնագիտությանը և գիտելիքներին։ Համակարգելով մի աշխատանքի շուրջ եղած բազում տեսակետներն ու հետաքրքրությունները՝ բովանդակությունը դառնում է ավելի արժեքավոր, ճշգրիտ և հասկանալի, որը շատ հաճախ տեղեկատվություն տրամադրող աղբյուրների ընդհանուր նպատակն է։ Նա նշում է, որ փրոդյուսիջն առաջ տանող աղբյուրների առանձնահատկություններից է տարբեր բաղադրիչների բաժանված լինելը, որոնցից յուրաքանչյուրը կարող է անհատապես և անկախ ստեղծվել տարբեր մասնակիցների կողմից։ Սա հնարավորություն է տալիս գիտելիք և հմտություններ հավաքել տարբեր աղբյուրներից, քան կենտրոնացված քանակի փրոդյուսերներից ։
Սենտ Անդրե լե Վերժե
Աշխարհագրություն
Գտնվում է Փարիզ քաղաքից 145 կմ հարավ-արևելք, Շալոն ան Շամպայն քաղաքից` 80 կմ հարավ, Տրուա քաղաքից` 3 կմ հարավ-արևմուտք։
Փրոդյուսիջ
Ընդհանուր սեփականություն և անհատական վաստակ
Ակսել Բրանսը նկարագրում է փրոդյուսիջի մեջ ընդհանուր սեփականության և անհատական վաստակի միջև կապը ։ Նա պնդում է, որ փրոդյուսիջին մասնակցել խթանում է անհատական փրոդյուսերների կարողությունն իրենց ներդրումն ունենալ ընդհանուր նպատակի համար։ Այս ընդհանուր նպատակը ներկայացված է փրոդյուսիջի ունակության մեջ՝ փրոդյուսերների շրջանում շարժառիթ ստեղծել և որ բովանդակությունը, որի վրա աշխատում են, մնա բոլորի համար բաց և հասանելի։ Որպեսզի բազմազան համայնքը ներգրավվի և ներդրում ունենա փրոդյուսիջի մեջ, պետք է մի քանի խոչընդոտներ լինեն, որոնք կխանգարեն նրանց ներդրումներին ։ Փրոդյուսերներին պետք է բավականաչափ և հասանելի բովանդակություն խմբագրելու և ներդրում կատարելու համար, որոնք պետք է ուղեկցվեն փոքր խոչընդոտներով՝ տեխնիկական և իրավական սահմանափակումների տեսքով ։ Օրինակ՝ Բրանսը փաստում է, որ երբ անհատները ներգրավվում են համատեղ աշխատանքի մեջ, հարկադրված մտավոր սեփականության իրավունքները կարող են խանգարել նրանց խմբագրել կամ ներդրում կատարել։ Արդյունքում մտավոր սեփականությունը հարկադրող այլընտրանքային մեթոդ է անհրաժեշտ, որպեսզի փրոդյուսիջն արդյունավետ գործի ։ Այդ իսկ պատճառով նա պնդում է, որ փրոդյուսերներին անհրաժեշտ է առկա բովանդակությունը հայտարարել որպես ընդհանուր սեփականություն, օրինակ Creative Commons արտոնագրերի ներքո ։
Սենտ Անդրե լե Վերժե
Բնակչություն
Բնակչության քանակը ըստ տարիների
Փրոդյուսիջ
Ընդհանուր սեփականություն և անհատական վաստակ
Ինչևէ, համատեղ ստեղծված տեղեկատվության բովանդակության կապիտալի վերածելու ցանկացած փորձ, դա կլինի անհատների, թե խմբերի կողմից, փրոդյուսիջ խմբի ներսում, թե դրսում, պետք է կանխվի ։ Համայնքի կողմից ստեղծված ցանկացած բովանդակություն պետք է հեշտ հասանելի լինի, և այդ բովանդակությունը խմբագրելն ու փոփոխելը պետք է ևս հասանելի լինի։ Ի հավելումն, մասնակիցների կողմից կատարված ցանկացած ներդրում պետք է ճանաչվի, երբ դրա կարիքը լինի ։
Սենտ Անդրե լե Վերժե
Բնակչություն
Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ
Տնտեսություն
2010 թվականին ուներ 7159 աշխատունակ (15-64 տարեկան) բնակիչ, որոնցից ակտիվ էին 5236-ը, իսկ ոչ ակտիվները` 1923։ Ակտիվության ցուցանիշը կազմում է 73,1 %։ 5236 աշխատունակ մարդկանցից աշխատել է 4685 անձ (2339 տղամարդ և 2346 կին)։ Գործազուրկ են եղել 551 անձ (304 տղամարդ և 247 կին)։ 1923 անաշխատունակներից 722-ը եղել են աշակերտներ կամ ուսանողներ, 787-ը` թոշակառուներ, իսկ 414-ը չեն աշխատել տարբեր պատճառներով ։
Ծանոթագրություններ
Կատեգորիա:Ֆրանսիայի բնակավայրեր Կատեգորիա:Ֆրանսիայի համայնքներ
Փրոդյուսիջ
Փրոդյուսիջը և Հենրի Ջենկինսի մեդիա կոնվերգենցիան
Ակսել Բրանսի փրոդյուսիջի գաղափարի նպատակն է նկարագրել, թե ինչպես են մարդիկ այս թվային դարաշրջանում հաղորդակցվում 4 տարբեր բնութագրիչների միջոցով՝ բաց մասնակցություն, ընդհանուր սեփականություն, կրկնագիր աշխատանք և բազմատարրություն, ինչպես նաև ոչ կայուն հետերարխիա։ Յուրաքանչյուր բնութագրիչ ինքնին ներկայացնում է այլ բան, ինչ Բրանսը սահմանում է որպես բովանդակության ստեղծում փրոդյուսերների կողմից։ Թեև Բրանսի գաղափարներն իրենց բնույթով եզակի են, դրանք խաչվում են այլ գիտնականների գաղափարների և տեսությունների հետ, որոնցից մեկը մեդիագիտնական Հենրի Ջենկինսն է, որը Հարավային Կալիֆորնիայի համալսարանում հաղորդակցության, կինեմատոգրաֆիական արվեստի և լրագրության պրոֆեսոր է։ 9 գրքերի հեղինակ, գրող, կրթական ոլորտի մասնագետ Հենրի Ջենկինսը ստեղծեց մեդիա կոնվերգենցիա եզրույթն ու հասկացությունը։ Մեդիա կոնվերգենցիան կարելի է նկարագրել որպես գործընթաց, որի միջոցով բոլոր տեսակի մեդիաները տարածքի և ժամանակի մեջ ընդլայնվում են, համագործակցվում, վերափոխվում և ադապտացվում։ Ջենկինսը նկարագրում է, թե ինչպես է մեդիա կոնվերգենցիայի գործընթացը տեղի ունենում անհատների ուղեղում, սակայն այն, ինչ ստեղծում են փրոդյուսերները, և անհատների արձագանքն այդ ստեղծված բովանդակությանն արդեն հենց այս կոնվերգենցիայի արդյունքն է ։ Ջենկինսի նպատակն է մոդելավորել, թե ինչպես է բովանդակությունը դառնում իմաստավոր և արժեքավոր, և թե ինչպես են այսօր հասանելի փոխգործակցության հարթակները ոգևորում մասնակիցներին մասնակցել բովանդակության մշակույթին, որը շարունակաբար վերաձևավորվում է թվային հաղորդակցման և հավաքական մտավոր ունակությունների միջոցովref name=":0" />։ Ջենկինսի մեդիա կոնվերգենցիան խաչվում է Բրանսի փրոդյուսիջի գաղափարի հետ, որտեղ մեդիա կոնվերգենցիան կարող է պարզապես դիտվել որպես մեդիա բովանդակության տրամաբանական տեղաբաշխում և համագործակցություն․ փրոդյուսիջը կարող է սահմանվել նաև որպես գաղափարի, մշակույթի և կարծիքների տարածում մեդիայի միջոցով։ Հարավային Կալիֆորնիայի համալսարանում ունեցած ելույթի ժամանակ Ջենկինսը խոսեց 5 հիմնական հասկացությունների մասին՝ բովանդակությունը մասնակցելի է, բովանդակությունը փոփոխելի է, բովանդակությունը համընդհանուր է և բովանդակությունն անկախ է ։
Հենրի Ջենկինսը հավաստում է, որ բովանդակությունը մասնակցելի է, որը նշանակում է, որ մեդիա հարթակները բովանդակություն են տրամադրում, որը մասնակիցներին խրախուսում է իրենց համայնքի ներսում փոխգործակցել և մասնակցել բովանդակության ստեղծմանը ։ Նա բացատրում է, որ մասնակցության համար քիչ խոչընդոտներ կան․ անհատները պետք է ինչ-որ բաներ անեն մեդիայի միջոցով և այդպիսով վերջիններս հաճախ մեծ ոգևորություն են զգում, երբ իրենց ստեղծածը կիսում են համայնքի այլ անդամների հետ ։ Ջենկինսը բացատրում է, որ մասնակիցները մոտիվացված են պատմել իրենց պատմությունը, որը շատ հաճախ ոգևորում է նաև մյուս համայնքներին։ Նա պնդում է, որ մասնակցելի մշակույթի մեջ ոչ պաշտոնական մենթորության համակարգ կա, որտեղ ավելի հմուտ մասնակիցներն ուղղորդում են նորերին ։ Ջենկինսը բերում է Վիքիպեդիայի օրինակը և բացատրում, որ այն թույլ է տալիս և խրախուսում մասնակիցների կողմից կատարվող քննարկումները, փոփոխությունները և վերստեղծումը։ Նմանապես, Բրանսի բաց մասնակցության գաղափարը շեշտում է այն, որ փրոդյուսերների մասնակցությունը կամավոր է և կատարվում է այնպիսի հարթակների միջոցով, որոնք ստեղծված են խրախուսելու բաց քննարկումները․ բովանդակությունն ստեղծվում է բազում փրոդյուսերների կողմից։ Նա նաև հավաստում է, որ փրոդյուսերները հավատում են, որ իրենց ներդրումները, ինչպես նաև մյուսների կարծիքը կարևոր են ։ Թե՛ Ջենկինսի, թե՛ Բրանսի հասկացությունները օրինակ են ծառայում, որ նոր մեդիա դարաշրջանում բովանդակությունն այլևս չի ստեղծվում մեկ փրոդյուսերի և սպառվում մնացածի կողմից, այլ բովանդակությունը շարունակաբար վերաձևավորվում է և վերստեղծվում բազում մասնակիցների կողմից բաց համայնքում, որը խրախուսում է իր անդամների ներդրումները և մասնակցությունը։
Մեդիա կոնվերգենցիայի մեկ այլ բնութագրիչը փոփոխվող բովանդակության հասկացությունն է։ Ջենկինսը սահմանում է փոփոխվող բովանդակությունը որպես մի աշխույժ միջավայր, որտեղ մասնակիցները կատարում են իրենց ներդրումը և ստեղծում բովանդակություն․ նա հավաստիացնում է, որ քանի որ այս թվային դարաշրջանում տեխնոլոգիան ավելի հասանելի է, մասնակիցների համար տարբեր հարթակներում ավելի հեշտ է ձևափոխել բովանդակությունն այնպես, ինչպես ցանկանում են ։ Երբ սպառողներն ու փրոդյուսերներն իրենց ձեռքն են վերցնում բովանդակությունն ու զանազան պատճառներով (հաճույքի համար կամ մշակութային պատճառներով) այն ձևափոխում և վերափոփոխում, առաջանում է փոփոխվող բովանդակություն ։ Բովանդակության այս փոփոխությունները թույլ են տալիս մեդիային չափազանց արագ տարածվել ժամանակի և տարածության մեջ, որը բովանդակությունն առաջ է մղում մասնակցից մասնակից ։ Ջենկինսն օրինակ է բերում Դևիսի միջադեպը, երբ ոստիկանը գազային բալոնիկ էր կիրառել մի խումբ ցուցարարների վրա, որից հետո այդ տեսարանը ինտերնետային մեմ դարձավ՝ տարածվելով տարբեր հարթակներով․ գազային բալոնիկ օգտագործող ոստիկանի 200 նկար ստեղծվեց։ Բրանսը հավաստիացնում է, որ փրոդյուսիջը կրկնագիր արտեֆակտ է, որը շարունակ գրվում և վերագրվում է՝ բովանդակությունն ավելի լավը դարձնելու միտումով ։ Ե՛վ Ջենկինսը, և՛ Բրանսը նշում են, որ սպառողների կողմից կատարվող ներդրումը նոր մեդիա հաղորդակցության և օգտագործման կարևոր բնութագրիչն է, որտեղ անհատները վերցնում են բովանդակությունը և ձևափոխում այն՝ կա՛մ գաղափարը պարզաբանելու ու տեղ հասցնելու, կամ էլ ուղղակի հաճույքի համար։
Եվ վերջապես, Ջենկինսը բնութագրում է բովանդակությունը որպես անկախ։ Նա հավաստում է, որ զանգվածային փրոդյուսերներն ընկերությունների նման առավելություն ունեն անկախ փրոդյուսերներից՝ տեսանելիության առումով, ինչպիսիք են օրինակ հնդկական ֆիլմարտադրողները․ անկախ փրոդյուսերները դեռ հնարավորություն ունեն իրենց բովանդակությունը հասցնել հանրությանը ։ Անկախ փրոդյուսերներն իրավունք ունեն գրավել հանդիսատեսին, ինչը փորձում են անել նաև ընկերությունների կամ կոմերցիոն կազմավորումների ղեկավարները ։ Արդյունքում, համեմատելով Բրանսի ոչ կայուն հետերարխիան, որը հավաստում է, որ փրոդյուսերական խմբում առաջնորդության ոչ կայուն մակարդակ կա, անհատ փրոդյուսերները առաջնորդության ոչ կայուն մակարդակ ունեն մեծ ընկերությունների հետ համեմատած, քանի որ վերջիններս դեռ ռեսուրսներ և ցանց ունեն իրենց բովանդակությունն իրենց ցանկալի լսարանին հասցնելու համար ։
Փրոդյուսիջը և Թափսքոթի և Ուիլյամսի համատեղ սովորելու տեսությունը
Դոն Թափսքոթը և Էնթոնի Դ․ Ուիլյամսն առաջ են տանում «համատեղ սովորելու սոցիալական մոդելները»՝ որպես հաջողությամբ «Բարձրագույն կրթության գլոբալ ցանց» ստեղծելու մեթոդներ։ Ներկայումս ուսուցման մոդելը, որ կիրառում են պրոֆեսորները, ուսանողներին ինֆորմացիա փոխանցելն է, որը վերջիններս ընկալում են, հիշում և «վերադարձնում» թեստերի միջոցով, սակայն, Թափսքոթը և Ուիլյամսը պնդում են, որ ուսանողներն իսկապես սովորում են, եթե համատեղ հետազոտում և քննարկում են, թե ինչ են սովորում։ Ըստ Ռիչարդ Լայթի կատարած հետազոտության Հարվարդի կրթական բարձրագույն դպրոցում՝ բարձրագույն կրթություն ստացող ուսանողների հաջողությունը կախված է նրանց՝ հետազոտական խմբեր ձևավորելու և դրանց մասնակցելու ունակությունից։ Հետազոտական խմբեր ձևավորած ուսանողներն ավելի պատրաստված էին և ներգրավված իրենց հանձնարարության մեջ և ավելի շատ ինֆորմացիա էին կրում, քան նրանք, որոնք այդպիսի խմբեր չէին ձևավորել ։ Սա նման է Բրանսի բաց մասնակցության սահմանմանը։
1999 թվականին Մասաչուսեթսի տեխնոլոգիական ինստիտուտը մտցրեց «OpenCourseWare»-ը՝ որպես ուսանողների համար համացանցի ինֆորմացիան օգտագործելու ձևերից մեկը։ Նախագծի արդյունքում, որը սկսվեց 2002 թվականին և տևեց 5 տարի, ինստիտուտն առցանց հրապարակեց դասախոսությունների և քննությունների ամբողջ ուսումնական ծրագիրը։ Այս ինֆորմացիան հասանելի դարձավ ուսանողներին և դասախոսներին՝ նույնիսկ այլ ինստիտուտներից․ նրանք կարող էին ազատ այն օգտագործել, պատճենել, տարածել, թարգմանել և ձևափոխել։ Պրոֆեսորներն ազատ մուտք ունեն դեպի «OpenCourseWare»՝ կապ չունի, թե նրանք որ ինստիտուտից են։ Թափսքոթը և Ուիլյամսն առաջարկում են, որ ուսանողները պետք է պրոֆեսորների հետ կիսվեն կրթություն ստանալու իրենց ցանկալի մոդելով։ Այնուհետև պրոֆեսորները կազմում են ուսումնական ծրագիրը՝ հիմնվելով ուսանողների և պրոֆեսորների խորհրդի վրա՝ օպտիմալացնելով ուսումնական արդյունավետությունը։ Թափսքոթը և Ուիլյամսը ենթադրում են, որ սա ավելի արժեքավոր է դարձնում բարձրագույն կրթությունը ։ Բոլորին հասանելի անսահմանափակ ինֆորմացիան, ուսանողների և պրոֆեսորների հաղորդակցությունը՝ առանց հիերարխիայիմ, ցույց է տալիս փրոդյուսիջի ոչ կայուն հետերարխիան։ Պարբերաբար թարմացվող կուրսը ևս հիշեցնում է կրկնագիր աշխատանք։
Բացի այդ, Թափսքոթը և Ուիլյամսը բացատրում են, թե ինչպես համալսարանների և պրոֆեսորների՝ իրենց դասի նյութերը «OpenCourseWare»-ով կիսելը թույլ կտա դասախոսներին աշխարհի տարբեր անկյուններից մասնակցել համատեղ ավելի լավ դասապրոցես ստեղծելուն, քան անհատապես դա անել։ Քանի որ «OpenCourseWare»-ը ազատ հասանելի է բոլորին, հանրայնորեն կիսված այս ինֆորմացիան համարվում է հանրության սեփականություն։ Սա նույնն է, ինչ փրոդյուսիջի ընդհանուր սեփականության բնութագրիչը։ Համալսարանները և դասախոսները փրոդյուսերներ են, որոնք ներդրում են կատարում իրենց ընդհանուր նպատակի մեջ՝ բարելավել ուսումնական ծրագիրը՝ ի նպաստ այլ դասախոսների և ուսանողների ։
Բրանսի օրինակներ
Բրանսն իր «Blogs, Wikipedia, Second Life, and Beyond: From Production to Produsage» և այլ աշխատանքներում բերում է հետևյալ օրինակները՝
Ժամանակակից օրինակներ
Ստորև փրոդյուսիջի արդիական օրինակներ են, որոնք Բրանսը չի ընդգծել իր գրքում՝
Ծանոթագրություններ
Կատեգորիա:Վեբ 2.0 Կատեգորիա:Համացանցային մշակույթ
Ղազախական ԽՍՀ գիտությունների ակադեմիայի աստղաֆիզիկական ֆակուլտետ
Ղազախական ԽՍՀ գիտությունների ակադեմիայի աստղաֆիզիկական ֆակուլտետ, գիտահետազոտական հիմնարկ Ալմա-Աթայում։
Հիմնադրում
Հիմնադրվել է 1942 թվականին։ Ինստիտուտի լեռնային աստղադիտարանում (ծովի մակարդակից 1500 մ բարձր) տեղակայված են Մակսուտովի աստղադիտակը (50 սմ տրամագծով), ռեֆլեկտոր (70 սմ տրամագծով) և այլ գործիքներ։ Ինստիտուտի բարձրլեռնային բազայում (ծովի մակարդակից ավելի քան 3000 մ բարձր) գտնվում է արևապսակային կայանը։ Ինստիտուտում աշխատանքներ են տարվում
Կատեգորիա:Դպրոցներ
Հովանես Կազմող
Հովանես Կազմող (ծննդյան և մահվան թվականները անհայտ են), 16-րդ դարի հայ քարգործ վարպետ։ Նրա կերտած երկու բարձրարվեստ խաչքարերը գտնվում են Հայաստանի Գեղարքունիքի մարզի Լանջաղբյուր գյուղում՝ ագուցված գյուղամիջի Սուրբ խաչ եկեղեցու պատին, մուտքի հարավային (ստեղծել է 1542 թվականին) և հյուսիսային (1551 թվականին) կողմերին։ 1542 թվականի խաչքարի կենտրոնում փոքր խաչ է՝ շուրջը ուռուցիկ տառերով թվականը, ապա՝ սրանկյուն խորանն ու խաչը։ Ունի նուրբ ու գեղեցիկ քանդակներով լայն շրջանակներ։ Խորանի վերին կողմերին կազմողի հիշատակությունն է։ 1551 թվականի խաչքարի կիսաշրջան խորանի մեջ խաչն է, երկու կողմերին՝ նուրբ զարդաքանդակներով լայն շրջանակներ, տակը՝ գունդ, որի շուրջը թվականն է ու կազմողի հիշատակությունը։
Կատեգորիա:Քարագործներ
Տոնկինյան կատու
Տոնկինյան կատու (Tonkinese), թայվանի և ամերիկյան տիպի բուրմանական կատուների խառնասերունդ։ Արտաքնապես տոնկինյան կատուն նման է իր նախնիներին. ուրվագծերը ավելի կլոր են, քան Սիամական կատվինը, քաշը և լայնությունը պակաս են, քան բուրմանականինը։ Նրա քաշը 2,5 - 5,5 կիլոգրամ է։ Տոնկինյան կատվի բնավորության մեջ առկա են արևելյան ցեղատեսակների կենսունակությունը և հետաքրքրասիրությունը, բայց դա այնքան էլ վառ չէ արտահայտված։ Ունի շփվող և նուրբ բնավորություն։ Տոնկինյան կատվի աչքի գույնը անսովոր գեղեցիկ է, այն համեմատվում է ծովի ալիքների գույնի հետ։ Կատվացեղի հայրենիքը Կանադան է, թեև որոշ գիտնականներ այն համարում են ԱՄՆ-ն։ Ցեղատեսակն առաջացել է 1960-ական թվականներին։
Ցեղատեսակի պատմություն
Արևմուտք ում պաշտոնապես գրանցված առաջին տոնկինյան կատուն Յանգոն ից բերված Вонг Мау-ն է, սակայն հիբրիդային տոնկինյան տիպի կենդանիների բուծման աշխատանքը սկսվել է միայն 1950 թվականին։ Սկզբում այդ աշխատանքը տարվել է Կանադայում, և Կատուների սիրահարների կանադական ասոցիացիան դարձել է առաջին կազմակերպությունը, որը ճանաչել է նոր ցեղատեսակը։
Ցեղատեսակի ստանդարտները՝ ըստ WCF համակարգի
Մարմինը՝ միջին չափի է, որը մեկտեղում է սիամի շքեղությունը և բուրմայի կլորությունը։ Մարմինը միջին երկարության է՝ լավ զարգացած մկաններով։ Պոչը երկար է՝ ծայրը բավականին հաստ, երկարությունը հավասար է իրանին։ Ոտքերը բարակ են, բարեկազմ, երկար՝ նրբագեղ և օվալաձև թաթիկներով։
Գլխի ձևը երեսակողմից՝ հիշեցնում է հավասարակողմ եռանկյունի։
Ականջները՝ խոշոր են, թեթևակի առաջ թեքված, ծայրերը կլոր են և լայն։
Բուրդը՝ կարճ է, նուրբ, պրիկ կպած մարմնին, առանց աղվամազի։
Ճանաչված երանգներ
Տոնկինյան կատուները կարող են ծնվել տարբեր գույներով։ Ճանաչվել են պոյնտերի գույնի բոլոր երեք տարբերակները՝ դասական կոլորպոյնտ, դարչնագույն (բուրմանական) և ջրաքիսի, իսկ գունային տատանումները՝ բավական շատ են։
Գունային տատանումներ
Գունային տատանումները շատ են։ Հիմնական ֆելինոլոգիական համակարգերը (WCF, CFA) թույլատրում են հետևյալ երանգները.
Բացի «ջրաքիսից»՝ թույլատրելի են սիամական (պոինտով) և բուրմանական (սոլիդ) տեսակների գույները ։
Տոնկինյան ցեղատեսակի կատուների բուրդը փայլուն է։ Բոլոր գույների մոտ մարմնի ներսը ավելի բաց գույնի է։ Պատկերը բացակայում է։  Կետերը (ականջները, մկանը, վերջույթները, պոչը) հավասարաչափ գունավոր են, ավելի մուգ, քան մարմինը և դրա հետ զգալիորեն հակադրվում են։ Երանգները աննշանորեն փոխանցելի են միմյանց։  Երիտասարդ կենդանիների դեպքում ընդունելի է «ուրվական» ձևը և մի փոքր ավելի բաց գույնը։
Որոշ ֆելինոլոգիական համակարգերով (օրինակ՝ TICA) թույլատրվում է նաև կարմիր նշագծերով կրեմագույն և ծիրանագույն «մեղրով ջրաքիսի» գունազարդումը և բրդի վրա կրիայի պատկերի առկայությունը։